stanford-oval/wikipedia huggingface dataset:
תגובת ערביי ארץ ישראל לעליית הנאצים ולשואה
דעת קהל

סקרי דעות שנערכו אז (ככל הנראה הראשונים שנערכו אי פעם בקרב ערביי ארץ ישראל) הראו תמיכה רחבה בגרמניה הנאצית. סרי א-סכאכיני, בנו של הסופר והפעיל הפוליטי ח'ליל א-סכאכיני, שתמך בגרמניה הנאצית, והביע צער על תבוסתה, ערך סקרים במהלך עבודתו בקונסוליה של ארצות הברית בירושלים. בפברואר 1941, הביעו 88 אחוז מהנשאלים תמיכה בגרמניה הנאצית, ואילו רק 9 אחוזים תמכו בבריטניה.
ב-2 ביולי 1942, היום השני לקרב אל-עלמיין הראשון במלחמת העולם השנייה, בתקופת מאתיים ימי חרדה, ארגנו תומכיו של המופתי של ירושלים, אמין אל-חוסייני, מפגש ציבורי בשכם, כדי לברך זה את זה על הניצחון המתקרב ולאחל למופתי חיים ארוכים.
באותו יום ביולי דווח כי הערבים קיבלו בשמחה גלויה את החדשות על גורל היהודים באירופה במהלך השואה. הם הביעו את התקווה שהגרמנים יכבשו את ארץ ישראל ו"ישחררו" אותם מהיהודים. חלק מהמיעוט המתון סירב להאמין לחדשות, וטען שמדובר בתעמולה יהודית בלבד שנועדה לתפוס את אהדת העולם.
ארגונים

לפני מלחמת העולם השנייה היו מספר ארגונים ערבים–נאצים באזור, כולל: "המועצות להגנת פלסטין הערבית" (בראשות מנהיגים פרו-נאציים ידועים כמו נביח אל-אזמה, אדיל ארסלן ואחרים) בשנות השלושים, סטודנטים פלסטינים ערביים שהתחנכו בגרמניה חזרו לארץ ישראל נחושים בדעתם להקים את המפלגה הנאצית הערבית. בשנת 1935 הקימו ערבים בחיפה את מועדון הירח האדום.
אהדה פומבית לנאצים

במהלך שנות השלושים וביתר שאת עם פרוץ המרד הערבי הגדול התפרסמו ידיעות אודות שימוש של סמלים נאצים על ידי ערבים בארץ ישראל, בקריאה לחרם על חנויות של יהודים ובמאבק בשלטון הבריטי. גילויי האהדה לנאצים דווחו בפרט סביב חגיגות הולדת מוחמד (מוולד א-נבי) מחלקת החינוך הממשלתית הבריטית פרסמה הודעות האוסרות על תלמידים ערבים להשתתף בהפגנות. עיתונים ערבים, לעומת זאת האיצו בתלמידים להפר את ההוראות.
לדברי אורייב ארף נג'אר, שחקר את מאמרי המערכת שפורסמו בפילסטין במהלך מלחמת העולם השנייה, "העיתון תמך בטיעון הפרו בעלות-הברית בשני אופנים. ראשית, הוא הבחין בין האוניברסלי למקומי, ויצר היררכיה של ערכים הסביר מדוע העיתון צידד בבעלות הברית. שנית, על ידי שימוש בערכים ערבים-אסלאמיים מסורתיים (וכריית התיעוד ההיסטורי לדוגמאות), הציעו העורכים כי ערכים אסלאמיים מונעים את הלחימה עם גרמניה הנאצית ודוחקים ב"סובלנות בזמנים קשים" להתמודד עם המשך שלטון קולוניאלי פלסטינים שנמצאו (מה שהגדירו) "אכזריים ובלתי מקובלים".
לאחר תבוסת הנאצים באל-עלמיין

מספר חודשים אחר תבוסת הנאצים בקרב אל-עלמיין השני, בשנת 1943, הותקף עבד אל-קאדר אל-מוזפר, תומך מופתי לשעבר, בבקבוק תבערה, לאחר שמתח ביקורת על הברית של המופתי עם המשטר הנאצי.
ראו גם

הסכם ירושלים 1940
טמפלרים (תנועה)#תקופת המשטר הנאצי
אליזבת' ברקלי

| --- | --- |

ברקלי ובעלה גרג לורן, 2008
 לידה:  28 ביולי 1972 (בת 52) פארמינגטון הילס, מישיגן, ארצות הברית ארצות הברית
 שם לידה:  Elizabeth Berkley Lauren 
 מדינה:  ארצות הברית 
 תקופת הפעילות:  מ-1986
 מקום לימודים:  אוניברסיטת קליפורניה בלוס אנג'לס  תיכון נורת' פרמינגטון 
 בן או בת זוג:  גרג לורן (2003–?) 
 צאצאים:  סקיי לורן 
 מספר צאצאים:  1 
 פרסים והוקרה:  פרס פטל הזהב לשחקן החדש הגרוע ביותר (1995)  פרס פטל הזהב - השחקנית הגרועה ביותר (1995)  פרס מועצת המבקרים הלאומית לליהוק 
 http://www.ask-elizabeth.com
 פרופיל ב-IMDb
 
אליזבת' ברקלי-לורן (באנגלית: Elizabeth Berkley Lauren; נולדה ב-28 ביולי 1972) היא שחקנית, דוגמנית ונדבנית יהודיה-אמריקאית. הופעותיה הבולטות ביותר היו בסדרת הטלוויזיה "הצלצול הגואל" והופעתה בתפקיד הראשי בסרט "נערות שעשועים".
קורות חיים

נולדה בשם אליזבת' ברקלי בפארמינגטון הילס, מישיגן למשפחה יהודית-קונסרבטיבית. היא אף חגגה בת מצווה. היא נולדה עם צבע שונה בכל עין (הטרוכרומיה): עינה הימנית חצי-ירוקה וחצי-חומה, והשמאלית ירוקה.
מגיל צעיר ברקלי רוקדת, ובילדותה היא התאמנה בחדר מיוחד שסידרו לה הוריה במרתף של ביתם.
ב-1982, בגיל 10, היא נבחנה לתפקיד הראשי בסרט "אנני", אך לא התקבלה.
כאשר אהבתה לריקוד גדלה, החליטה ברקלי לקדם את קריירת הריקוד ונסעה לניו יורק כדי ללמוד אצל רקדנים וכוריאוגרפים מקצועיים.
קריירה

ב-1983, היא החלה להופיע במופעי בלט, ביניהם "אגם הברבורים". ברקלי הועסקה כדוגמנית בסוכנות "עלית" לפני שהפכה לשחקנית.
הופעת הבכורה שלה כשחקנית הייתה בסרט הטלוויזיה "Frog" ב-1987.
ב-1989, בגיל 17, נבחנה ברקלי לתפקיד של קלי קפובסקי בסדרה "הצלצול הגואל". המפיקים, שהחליטו לבסוף ללהק לתפקיד את השחקנית טיפאני ת'יסן, יצרו עבורה את הדמות של ג'סי ספאנו, תלמידת תיכון חכמה ופמיניסטית. ברקלי שיחקה בסדרה בין השנים 1989–1993.
לאחר שסיימה לשחק בסדרה "הצלצול הגואל", ניסתה ברקלי את מזלה בקולנוע. היא התקבלה לתפקיד נעמי מאלון בסרט נערות שעשועים. סצנות הסקס והעירום הביאו להפסד כספי גבוה (ביחס להשקעה הכספית בסרט) ולביקורות גרועות ברחבי העולם.
לאחר כישלון הסרט "נערות שעשועים" וזכייה בשני פרסי "פטל הזהב" (פרס הניתן לסרטים הגרועים של השנה), ברקלי נבחנה לתפקידים משניים בסרטי איכות, בתקווה לשפר את כישורי המשחק שלה לפני שתקבל תפקיד ראשי נוסף. כתוצאה מכך, היא הופיעה בתפקיד קטן בסרט "מועדון האקסיות".
מאוחר יותר, החלה ברקלי להופיע בסרטים עצמאיים כגון: "חוקר המס" ו"רוג'ר דוג'ר". בנוסף היא הופיעה בתפקיד קטן בסרט "יום ראשון הגדול" בכיכובו של אל פצ'ינו.
ברקלי הופיעה לצידו של אדי איזרד במחזה "לני". בשנת 2002 ברקלי שיחקה לצד השחקן ג'ייסון פריסטלי בסרט "סיפור כיסוי". בפברואר 2004, היא הופיעה לראשונה בברודוויי לצידו של ריצ'רד דרייפוס בקומדיה "Sly Fox".
ברקלי ביצעה הופעות אורח רבות בסדרות דרמה, ביניהן: CSI, ללא עקבות ו־NYPD.
ב-2008, שיחקה ברקלי בסרט הקצר "The Butler's in Love". באותה שנה היא גם הופיעה בסדרת הבת "CSI: Miami".
ב-2009, הופיעה ברקלי בעונה השישית והאחרונה של הסדרה "ישנן בנות".
חיים אישיים

ב-1 בנובמבר 2003 נישאה לשחקן האמריקאי-יהודי, גרג לורן (אחיינו של ראלף לורן). ברקלי שינתה רשמית את שמה לאליזבת ברקלי-לורן, אך היא עדיין משתמשת בשם הנעורים שלה באופן מקצועי. בחודש יולי 2012, היא ילדה את בנה הראשון.
ברקלי היא פעילה למען זכויות בעלי החיים, ובשנת 1997 הופיעה בפרסומת אשר עודדה אנשים להיות צמחונים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | נקודת פריצה | נערת מקרנה | סצנה שנמחקה |
| 1993 | מולי וג'ינה | קימברלי סוויני |  |
| 1994 | Round Up | טיפאני | לא שוחרר לאקרנים |
| 1995 | נערות שעשועים | נעמי מאלון | זכיות: פרס פטל הזהב - השחקנית הגרועה ביותר פרס פטל הזהב - התגלית הגרועה ביותר |
| 1996 | White Wolves II: Legend of the Wild | קריסטל |  |
| 1996 | Armitage III: Poly-Matrix | נעמי הארמיטג' | דיבוב באנגלית |
| 1996 | מועדון האקסיות | פיבי לאבל |  |
| 1997 | בלונדינית אמיתית | טינה |  |
| 1998 | מפגש מקרי | אליסיה "אלי" בריימן |  |
| 1999 | חוקר המס | נדיה רובקוב |  |
| 1999 | Africa | ברברה קרייג |  |
| 1999 | Last Call | הלנה |  |
| 1999 | Tail Lights Fade | איב |  |
| 1999 | יום ראשון הגדול | מנדי מרפי |  |
| 2001 | קללת אבן העקרב הירוקה | ג'יל |  |
| 2001 | המשלוח | סנדי קולוצ'י |  |
| 2002 | סיפור כיסוי | סמנת'ה נובל |  |
| 2002 | רוג'ר דוג'ר | אנדראה |  |
| 2003 | Detonator | ג'יין דרייר |  |
| 2003 | להעביר את מלקולם | ליז וודוורד |  |
| 2008 | שוק בשר | לינדה |  |
| 2009 | נשים מסובכות | טרייסי |  |
| 2009 | ס. דארקו | טרודי |  |
| 2024 | Shell | ג'נה ג'נירו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1986 | Gimme a Break! | נערה מס' 1 | פרק: "Getting to Know You" |
| 1986 | כפיות הכסף | מליסה | פרק: "Rick Moves Out" |
| 1987 | Frog | קאת'י | סרט טלוויזיה של PBS |
| 1988 | יום אחרי יום | ליזבת' | פרק: Girl Wars" |
| 1993-1989 | הצלצול הגואל | ג'סיקה "ג'סי" מירטל ספאנו | תפקיד ראשי; 75 פרקים מועמדת: פרס האומן הצעיר לשחקנית הצעירה הטובה ביותר בסדרת פריים טיים |
| 1990 | משפחת הוגאן | אשלי | פרק: "California Dreamin': Parts 1 & 2" |
| 1990 | אנשים נשואים | איזבל | פרק: "Once More with Passion" |
| 1990 | Life Goes On | סלינה | פרק: "La Dolce Becca" |
| 1992 | רייבן | דבורה | פרק: "The Death of Sheila" |
| 1992 | אבא חורג, אמא חורגת | ליסה מורגן | פרק: "J.T.'s World" |
| 1992 | משמר המפרץ | קורטני ברימר | 2 פרקים |
| 1992 | הצלצול הגואל: הוואי | ג'סיקה "ג'סי" מירטל ספאנו | סרט טלוויזיה של NBC |
| 1993 | Crossroads | ג'ן | פרק: "Paradise Found" |
| 1994 | אבחנה: רצח | שאנון תאצ'ר | פרק: "Flashdance with Death" |
| 1994 | החוק של בורק | הת'ר צ'ארלס | פרק: "Who Killed the Beauty Queen?" |
| 1994 | Bandit Goes Country | בת' | סרט טלוויזיה |
| 1994 | הצלצול הגואל: חתונה בלאס וגאס | ג'סיקה "ג'סי" מירטל ספאנו | סרט טלוויזיה של NBC |
| 1997 | Perversions of Science | רות | פרק: "Planely Possible" |
| 1999 | שומר אחי | איימי | פרק: "You Are Me" |
| 2000 | ג'ק וג'יל | גבי | פרק: "Under Pressure" |
| 2000 | NYPD Blue | ניקול גראף | 2 פרקים |
| 2000 | Becoming Dick | מגי | סרט טלוויזיה של ערוץ E! |
| 2002-2001 | טיטוס | שאנון | 3 פרקים |
| 2001 | The Elevator | סלסטה | סרט טלוויזיה |
| 2002 | אזור הדמדומים | מריסה סנבורן | פרק: "Sanctuary" |
| 2003 | CSI | רנה | פרק: "Lady Heather's Box" |
| 2003 | Control Factor | קארן בישופ | סרט טלוויזיה של SyFy |
| 2003 | Student Seduction | כריסטי דוסון | סרט טלוויזיה של Lifetime |
| 2004 | ללא עקבות | לינט שואו | פרק: "American Goddess" |
| 2005 | על הסף | כריסטין פולצ'ק | פרק: "Progeny" |
| 2006 | חוק וסדר: כוונה פלילית | דניאלה קווין | פרק: "Dollhouse" |
| 2008 | אלמנה שחורה | אוליביה וויטפילד / גרייס מילר | סרט טלוויזיה |
| 2009-2008 | CSI: מיאמי | ג'וליה ווינסטון | 9 פרקים |
| 2009 | ישנן בנות | קלי וונטוורת' | 4 פרקים |
| 2011 | Lucky Christmas | הולי קארוני | סרט טלוויזיה |
| 2014 | מליסה וג'ואי | ד"ר קתרין מילר | פרק: "Couples Therapy" |
| 2015 | The Tonight Show עם ג'ימי פאלון | ג'סיקה "ג'סי" מירטל ספאנו | פרק: "Vin Diesel/Carl Reiner/Kobe Bryant/Iggy Azalea and Jennifer Hudson" |
| 2016 | הבחורה החדשה | בקי | פרק: "The Apartment" |
| 2020 | הצלצול הגואל | ג'סיקה "ג'סי" מירטל ספאנו | 10 פרקים |
ברקלי במודעה פרסומית של ארגון "אנשים למען יחס מוסרי לבעלי חיים" (PETA)
לייסי שאבר

| --- | --- |

שאבר, 2007
 לידה:  30 בספטמבר 1982 (בת 42) פארביס, מיסיסיפי, ארצות הברית 
 שם לידה:  Lacey Nicole Chabert 
 מדינה:  ארצות הברית ארצות הברית
 תקופת הפעילות:  מ-1991 
 בן או בת זוג:  דייוויד נהדר (2013–?) 
 מספר צאצאים:  1
 פרופיל ב-IMDb
 
שאבר, 2019
לייסי ניקול שאבר (באנגלית: Lacey Nicole Chabert; נולדה ב-30 בספטמבר 1982) היא שחקנית אמריקאית. אחד מתפקידיה הראשונים היה גילום דמותה של ביאנקה מונטגומרי (אנ') באופרת הסבון "כל ילדיי". היא הייתה השחקנית השלישית שגילמה את דמות זו מ-1992 עד 1993. לאחר מכן זכתה לגדולה בזכות הופעתה בתור קלאודיה סלינג'ר בדרמת הנעורים של פוקס "שולחן לחמישה" (1994–2000).
היא סיפקה את קולה של אלייזה ת'ורנברי בסדרת האנימציה של ניקלודיאון "משפחת תורנברי" (1998–2004). היא גם דיבבה את מג גריפין במהלך העונה הראשונה של הסיטקום המצויר "איש משפחה" ודיבבה את גיבורת העל זטאנה בסדרות כמו "ליגת הצדק - הדור הבא" ו"ליגת הצדק בפעולה".
בקולנוע היא הופיעה בסרטים "אבודים בחלל" (1998), "קטע מהסרטים" (2001), "אבא בא לגן" (2003) והיו לה תפקידים ראשיים בתור גרטשן ווינרס בקומדיית הנעורים "ילדות רעות" (2004), מג קאמינגס בקומדיה "תרגילים מלוכלכים" (2005) ובתור דונה מאטיס בסרט האימה "חג מולד שחור" (2006). שאבר הופיעה גם בלמעלה משלושים סרטים של ערוץ הולמרק.
ביוגרפיה

שאבר נולדה בפארביס, מיסיסיפי שבארצות הברית, למשפחה נוצרית ממוצא קייג'ון-צרפתי, בריטי, ואיטלקי. הוריה הם ג'ולי ג'ונסון וטוני שאבר, דובר צרפתית מלואיזיאנה שעבד בחברת נפט. לה אח צעיר, ושתי אחיות גדולות.
התגוררה בדרום קליפורניה ב-1994, השנה שבה החלה לככב בסדרה "שולחן לחמישה".
קריירה

כנערה, סרט הקולנוע הראשון ששאבר הופיעה בו היה ב-1998 בסרט מותחן המדע בדיוני "אבודים בחלל", לצד מאט לה-בלאנק.
היא דיבבה את דמותה של אליזה ת'ורנברי בסדרת האנימציה "משפחת תורנברי", ובסרט המבוסס על עלילת הסדרה: "המסע המופרע: הסרט" (2002). בנוסף דיבבה גם בסרט האנימציה "ראגרטס משתוללים" (2003). היא דיבבה את קולה של מג גריפין בעונתה הראשונה בלבד של סדרת האנימציה "איש משפחה" (1999), אך לאחר שעזבה הוחלפה במילה קוניס בכל שאר העונות (למעט הופעת אורח באחד הפרקים בעונה העשירית, בו עשו שימוש בקטעי ארכיון של קולה).
ב-2001 שיחקה בסרט הפארודיה על קומדיות הנעורים "קטע מהסרטים" בתור אמנדה בקר, תפקיד פארודי על דמותה של ג'ניפר לאב יואיט ב"לא יכולים להתאפק".
ב-2004 שיחקה בסרט הטלוויזיה "סיפורה של ברוק אליסון" בבימויו של כריסטופר ריב ומבוסס על סיפור אמיתי.
בנוסף, ב-2004 היא כיכבה בסרט קומדיית הנעורים "ילדות רעות" לצד לינדזי לוהן, רייצ'ל מקאדמס ואמנדה סייפריד. שאבר זכתה יחד עם עמיתותיה לסרט בפרס "הקאסט הכי מוצלח על המסך" בטקס פרסי הסרטים של MTV לשנת 2005.
בשנת 2006 שיחקה בדרמה הטלוויזיונית "שלום עולם, להתראות חיים" בתפקיד ראשי, של סטודנטית בקולג' שנהפכת להיות האפוטרופוסית של אחותה החורגת בת ה-7, לאחר מות אביהן. באותה שנה היא שיחקה בחידוש לסרט מ-1974 "חג מולד שחור". היא הופיעה בפרק אורח של הסדרה "הלוחשת לרוחות" לצד ג'ניפר לאב יואיט ששיחקה לצדה ב"שולחן לחמישה". היא דיבבה את דמותה של הנסיכה אליז במשחק "סוניק הקיפוד" שמיועד ל-Xbox 360 ופלייסטיישן 3.
בינואר 2007, היא דגמנה והופיעה על שער המגזין "Maxim".
בשנת 2008 היא דיבבה את גוון סטייסי בסדרת האנימציה "ספיידרמן המדהים".
בשנים 2013–2014 שיחקה בתפקיד משני בסיטקום "בייבי דאדי" ברשת ABC Family.
חיים אישיים

ב-22 בדצמבר 2013 נישאה לבן זוגה משכבר הימים, איש העסקים דייוויד נהדר בטקס שנערך בלוס אנג'לס. בספטמבר 2016 נולדה בתם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Journey Beneath the Sea | מרלה | דיבוב |
| 1997 | ילדים בממלכת הצעצועים | ג'יל | דיבוב |
| 1997 | אנסטסיה | אנסטסיה הצעירה | דיבוב |
| 1998 | אבודים בחלל | פני רובינסון |  |
| 1998 | מלך האריות 2: מלכות סימבה | ויטאני הצעירה | דיבוב |
| 1998 | פייבל ואוצרות מנהטן | טניה | דיבוב |
| 1999 | פייבל ותעלומת מפלצת הלילה | טנה | דיבוב |
| 1999 | We Wish You a Merry Christmas | סינדי | דיבוב |
| 2001 | פרוצה | אלואיז לוגן |  |
| 2001 | קטע מהסרטים | אמנדה בקר |  |
| 2002 | Hometown Legend | רייצ'ל סויר |  |
| 2002 | בלטו 2: מסע הזאב | אלו | דיבוב |
| 2002 | כלבי השלג | אלאוטיה | דיבוב |
| 2002 | The Scoundrel's Wife | פלורידה פיקו |  |
| 2002 | המסע המופרע: הסרט | אלייז'ה תורנברי | דיבוב |
| 2003 | אבא בא לגן | ג'ני |  |
| 2003 | ראגרטס משתוללים | אלייז'ה תורנברי | דיבוב |
| 2004 | ילדות רעות | גרטשן ווינרס |  |
| 2004 | לכודים בצל הפחד | אליסון הנדרסון |  |
| 2005 | תרגילים מלוכלכים | מג קאמינגס |  |
| 2006 | High Hopes | סינדי |  |
| 2006 | הצהרה חוקית | נועה גולדמן |  |
| 2006 | A New Wave | ג'וליה |  |
| 2006 | בראץ: קסם הג'יני | קייסי | דיבוב |
| 2006 | בראץ: מגפי יהלומים | קייסי | דיבוב |
| 2006 | The Pleasure Drivers | פאירוזה |  |
| 2006 | Choose Your Own Adventure: The Abominable Snowman | קריסטה נורת' | דיבוב |
| 2006 | חג מולד שחור | דיינה מטיס |  |
| 2007 | Be My Baby | טיפאני |  |
| 2007 | Being Michael Madsen | ונסה רפפורט |  |
| 2008 | Sherman's Way | מרסי |  |
| 2008 | Reach for Me | שרה |  |
| 2009 | אקסיות לכל הרוחות | סנדרה |  |
| 2010 | In My Sleep | בקי |  |
| 2010 | Thirst | נואל אדוארדס | גם מפיקה בפועל |
| 2010 | קוונטום קווסט | ג'ינה | דיבוב |
| 2011 | A Holiday Heist | ג'ניפר |  |
| 2012 | הצ'יוואווה מבוורלי הילס 3 | שרלוט | דיבוב |
| 2012 | Slightly Single in L.A. | דייל סקוור |  |
| 2013 | Sanitarium | מיס לורן |  |
| 2013 | Anything Is Possible | מגי |  |
| 2014 | Telling of the Shoes | אבי |  |
| 2014 | Ghost of Goodnight Lane | דני |  |
| 2014 | Christian Mingle | גווינת' היידן |  |
| 2016 | The Lost Tree | ג'נה לינדס |  |
| 2017 | All I Want for Christmas Is You (אנ') | פנלופה | דיבוב |
| 2024 | איש השלג שלי (אנ') | קאת'י בארט |  |
סיים

ערך זה עוסק בבית התחתון של הפרלמנט הפולני. אם התכוונתם למשמעות אחרת, ראו .
בניין הסיים בוורשה
הסֵיְים (בפולנית: ‏Sejmקובץ:Pl-Sejm-2.ogg‏Ⓘ‏) הוא הבית התחתון של הפרלמנט הפולני, ובידיו נמצאות סמכות החקיקה העליונה.
הוא מונה 460 חברים, שנבחרים בבחירות כלליות וחשאיות בהן יכול להתמודד כל אזרח פולין שמלאו לו 21 שנים. כהונת הסיים נמשכת ארבע שנים מיום בחירתו. במצבים מסוימים רשאי נשיא פולין לפזרו לפני מועד זה.
עד המאה ה-20 התייחס המונח "סיים" באופן כולל לכל שלושת בתי הפרלמנט של פולין: הבית התחתון ("בית השליחים"; בפולנית: Izba Poselska), הבית העליון (הסנאט; בפולנית: Senat) והמלך. מאז כינון הרפובליקה הפולנית השנייה (1918–1939) ועד ימינו, מתייחס המונח "סיים" רק לבית התחתון של הפרלמנט, והבית העליון נקרא "סנאט".
הסיים בתקופת הרפובליקה השנייה של פולין > צירים יהודיים בסיים

בתקופת הרפובליקה הפולנית השנייה נבחרו לסיים צירים יהודיים רבים. בבחירות לסיים המחוקק ב-1919 נבחרו לסיים 11 צירים יהודיים. הם ייצגו את המפלגות הציוניות, האורתודוקסים, הפולקיסטים ופועלי ציון. הצירים הקימו יחדיו את ההתאחדות החופשית של הצירים היהודים בני הלאומיות היהודית בסיים. ההתאחדות איגדה שלוש סיעות מפלגתיות: הציונים, האורתודוקסים והפולקיסטים, כשנציג 'פועלי ציון' שיתף עימם איתם פעולה. הנציגות 'בני הלאומיות היהודית' (Narodowosci Zydowskiej) באה להדגיש את שייכותם הלאומית, שהייתה בעלת משמעות בתקופה שבה הם נאבקו על הכרה בהם כנציגיו של מיעוט לאומי. בשנת 1922 נבחר הרב יהודה מאיר שפירא מייסד ה"דף היומי" לציר בסיים מטעם אגודת ישראל וכיהן למשך חמש שנים עד לשנת 1927.
האשה הראשונה שנבחרה כצירה בסיים הייתה ד"ר רוז'ה פומרנץ-מלצר (אנ'), פעילה ציונית מגליציה.
בשנת 1934 פעל השלטון בפולין לצמצם את הייצוג של האופוזיציה ושל המיעוטים בפולין ושינתה את שיטת הבחירות לאזורית. בעקבות זאת, החרימו הציונים השמאליים את הבחירות שהתקיימו בסתיו 1935 ונבחרו רק ארבעה נציגים יהודים: אמיל זומרשטיין איש הציונים הכלליים שהתמודד בגליציה, הרב יצחק רובינשטיין איש המזרחי שהתמודד בוילנה, וצלב וישליצקי שהיה נציג הסוחרים ויעקב לייב מינצברג איש אגודת ישראל שהתמודד בלודז'. זמן קצר לאחר הבחירות נפטר וישליצקי והייצוג היהודי ירד לשלושה. בתחילת 1936, בעקבות ערעור על תוצאות הבחירות, נכנס ד"ר יהושע גוטליב לסיים.
בבחירות בסתיו 1938 נבחרו מחדש אמיל זומרשטיין, ומינצברג, ונוספו עליהם יצחק שוורצברט כנציג מחוז קרקוב, וזיידנמן מהסוחרים וטרוקנהיים מאגודת ישראל בוורשה.
הסיים תחת השלטון הקומוניסטי

גם תחת השלטון הקומוניסטי, הפרלמנט היה רב מפלגתי (תחת מגבלות שונות).
בתחילת ימי פולין הקומוניסטית היה יחס של חבר פרלמנט לכל 60,000 תושבים, אך מפני חוסר מעשיותה השיטה הוחלפה לאחר 2 כהונות שמנו 425 ו-459 חברים (בהתאמה).
הסיים היה אחראי על מינוי : ראש הממשלה וממשלתו, מבקר המדינה, מועצת המדינה וחברי בית הדין לחוקה. גם אישור התקציב והתוכניות הלאומיות נזקו לאישור הסיים.
הסיים תחת השלטון הקומוניסטי > ראשי הפרלמנט בתקופה הקומוניסטית

בתקופה הקומוניסטית בוטל תפקיד "מרשל הסיים", ויו"ר הסיים נקרא יו"ר נשיאות הסיים
סטניסלב שרשבסקי: 1957- 1969
ג'רזי באפיה: 1969 - 1972:
קז'ימייז ס'וויטאלה: 1972 - 1986
מאקייג' וירובסקי: 1986 - 1990
ריסארד סטמפלובסקי: 1990 - 1993
הסיים בתקופת הרפובליקה השלישית

בראשות הסיים עומד מרשל הסיים. הוא נבחר או מודח על ידי רוב מוחלט של חברי הסיים. המרשל מנהל גם את הישיבות המשותפות של שני בתי הנבחרים של הפרלמנט הפולני. כמו כן המרשל ממלא את מקום הנשיא במקרים הנקובים בחוקה. כיום מכהנת בתפקיד אלז'בייטה ויטק ממפלגת חוק וצדק.
כהונת הסיים מסתיימת ארבע שנים לאחר תחילתה. חברי הסיים (ברוב של שני שלישים) יכולים לפזר את הסיים לפני מועד זה. אם לאחר המועד הנקוב בחוקה לא הורכבה ממשלה, חייב נשיא פולין לפזר את הסיים. נשיא פולין רשאי גם לפזר את הסיים אם התקציב לא אושר ארבעה חדשים לאחר שהמממשלה הגישה אותו לסיים.
הסיים בתקופת הרפובליקה השלישית > סיעות הבית

חוק וצדק: 235 מושבים.
הקואליציה האזרחית: 134 מושבים.
ברית השמאל הדמוקרטית: 49 מושבים.
מפלגת העם הפולנית: 30 מושבים.
הקונפדרציה לחירות ועצמאות: 11.
המיעוט הגרמני: 1
הסיים בתקופת הרפובליקה השלישית > ועדות הסיים

ועדת המינהל והפנים.
הוועדה לדיגיטציה וחדשנות.
ועדת האנרגיה והאוצר (ECOC).
הוועדה לביקורת המדינה.
הוועדה לפניות הציבור.
ועדת הרכוש הציבורי.
ועדת השירותים החשאיים.
הוועדה לענייני האיחוד האירופי.
ועדת החינוך והמדע.
ועדת האתיקה.
ועדת הכספים.
ועדת הכלכלה.
ועדת הכלכלה והניווט הימיים.
ועדת התשתיות.
ועדת התיירות והספורט.
ועדת התרבות והמדיה.
הוועדה לענייני הפולוניה.
הוועדה לענייני מיעוטים.
ועדת ההגנה.
הוועדה לאיכות הסביבה.
הוועדה לאכיפת החוק.
הוועדה לענייני קשישים.
ועדת הרווחה והמשפחה.
ועדת החסינות.
ועדת החקלאות.
ועדת השלטון המקומי.
ועדת החוץ.
הוועדה לזכויות אדם.
ועדת החוקים.
ועדת הבריאות.
הסיים בתקופת הרפובליקה השלישית > ראשי הסיים בתקופת הרפובליקה השלישית

מהקמת הרפובליקה ב-1989 עד 1991: מיקולאי קוזקייביץ' (Mikołaj Kozakiewicz).
1991–1993: וייסלאב חז'נובסקי (Wiesław Chrzanowski).
1993–1995: יוזף אולקסי (Józef Oleksy).
1995–1997: יוזף זיך (Józef Zych).
1997–2001: מאצ'יי פלאז'ינסקי (Maciej Płażyński).
2001–2004: מארק בורובסקי (Marek Borowski).
2004 - ינואר 2005: יוזף אולקסי (Józef Oleksy).
ינואר - אוקטובר 2005: ולודז'ימייז' צ'ימושביץ' (Włodzimierz Cimoszewicz)
אוקטובר 2005 - אפריל 2007: מארק יורק (Marek Jurek).
אפריל- נובמבר 2007: לודוויק דורן (Ludwik_Dorn).
2007- 2010: ברוניסלב קומורובסקי (Bronisław Komorowski)
2010–2011: גז'גוז' סכטינה (Grzegorz Schetyna)
2011–2014: אווה קופאץ' (Ewa Kopacz)
2014–2015 רדוסלב שיקורסקי (Radosław Sikorski)
יוני - נובמבר 2015: מלגוז'אטה קידאווה-בלונסקה (Małgorzata Kidawa-Błońska)
2015–2019: מארק קוחצ'ינסקי (Marek Kuchciński)
2019–2023: אלז'בייטה ויטק
2023–מכהן: שימון הולובניה
הערות שוליים

↑  ליהודי פולין לא יהיו צירים ב"סיים", דבר, 5 בדצמבר 1934
↑  יהודי פולין הולכים לבחירות, דבר, 10 בספטמבר 1935
↑  יסוד ה"קולו" היהודי בפולין, הַבֹּקֶר, 13 באוקטובר 1935
↑  גוטליב מערער על הבחירות לסיים, דבר, 21 בינואר 1936
↑  EHRI - Dr. I. Schwarzbart, Member of the Polish National Council in Exile Archive, London., portal.ehri-project.eu
↑  נצחון ל"אוזון" ב"בחירות" לסיים: 5 צירים יהודים, הצופה, 8 בנובמבר 1938
| --- | --- |
בקרת זהויות :  NLI: 987007266641105171  GND: 1222742-0  ISNI: 0000 0001 1008 9158  LCCN: n50070334  NKC: kn20050425018  NLA: 35750643  VIAF: 122508542   WorldCat (עם VIAF): 122508542 
רוז'ה פומרנץ-מלצר, האשה הראשונה שנבחרה לסיים
פרשת הפעלתו ומעצרו של אורי אלמקייס

אורי אלמקייס, 2024.
פרשת הפעלתו ומעצרו של אורי אלמקייס היא פרשה שבמסגרתה הופעל אורי אלמקייס, אז נער בן 17, על ידי קציני מודיעין כפעיל מודיעין וסייבר במסגרת מבצע השפעה והפעלת סוכנים במדינות אויב נגד גורמי טרור אסלאמי רבים, בחזבאללה, באיראן ובאיו"ש. על המבצע פיקד מפקד אוגדה 210 דאז, תא"ל רומן גופמן (כיום אלוף והמזכיר הצבאי של ראש הממשלה). לאחר שנחשד בפרסום ידיעות סודיות נכלא הנער אורי אלמקייס במאי 2022 במעצר שווא על ידי שירות הביטחון הכללי ומשטרת ישראל, נחקר ועבר עינויים, ופרקליטות המדינה הגישה כנגדו כתב אישום חמור. רק לאחר כשנה וחצי הצליח הנער להוכיח את חפותו, וכי הופעל בידי גורמי מודיעין ישראליים שהתנערו מאחריות. על שמו הוטל איסור פרסום, שהוסר בינואר 2025.
השתלשלות הפרשה

במסגרת מבצע השפעה שיזם תא"ל רומן גופמן נגד גורמי טרור, הופעל הנער אורי אלמקייס כפעיל סייבר. מתכתובות שנמצאו במכשיר הטלפון שלו, עלה כי קצין ונגד נהגו לפנות אליו בבקשה שיפיץ ידיעות ביטחוניות בערוץ הטלגרם שלו - עולם החדשות בטלגרם, במטרה שישפיעו על סיכול פעולות טרור של פעילי טרור מחזבאללה, צבא סוריה ומשמרות המהפכה האיראניים. את הקשר עם אלמקייס יזם ראש מדור התרעה באוגדה 210, רב-סרן צור. לנער הועברו גם ידיעות מנגד מודיעין בשם נתנאל מפיקוד המרכז. בנוסף, אלמקייס הפעיל בעבור אמ"ן, בהוראתו של רב-סרן צור, מספר סוכנים במדינות אויב על מנת לאסוף מודיעין על חזבאללה, איראן וגורמי טרור נוספים במספר זירות.
ב-24 במאי 2022 נעצר אלמקייס על ידי שירות הביטחון הכללי ומשטרת ישראל. הוא נחקר במשך 44 ימים, בחשד למספר עבירות ובראשן החזקת ידיעות סודיות ופרסום ידיעות סודיות. במהלך החקירות טען כמה פעמים כי הופעל על ידי אגף המודיעין, ושהידיעות הסודיות שפרסם הועברו אליו מקצין ונגד המשרתים באמ"ן, אשר ביקשו ממנו לפרסמן במסגרת מבצע השפעה. במשטרה בדקו את טענתו של אלמקייס באופן שטחי בלבד ושללו אותן במהרה. בסיום החקירה מחלקת הסייבר בפרקליטות המדינה הגישה כתב אישום חמור כנגד אלמקייס, בחשד לעבירות ביטחון שמהותן פרסום ידיעות מסווגות. אלמקייס נכלא במהלך חקירתו במתקן שב"כ בתנאים קשים. בנוסף, עבר עינויים ובהם מניעת שינה, אכילה תוך כדי איזוק, ובידוד מוחלט.
לאחר כשנה וחצי, שבה אלמקייס שהה במעצר באיזוק אלקטרוני בביתו, ללא גישה לאינטרנט או כלל אמצעי מדיה, איסור כניסה לביתו של כל אדם וללא מגע עם העולם החיצון, הצליח להוכיח בעזרת עורכי דינו כי הוא חף מפשע. בעקבות הוכחות אלו פרקליטות המדינה חזרה בה מכתב האישום וביטלה אותו, לאחר שנמצא כי במסגרת מבצע השפעה והפעלת סוכנים במדינות אויב שיזם רומן גופמן נגד גורמי טרור, הופעל אלמקייס באופן שסיכן את חייו. מתכתובות שנמצאו במכשיר הטלפון שלו, עלה כי הקצין והנגד נהגו לפנות אליו בבקשה שיפרסם ידיעות ביטחוניות מסווגות. את הקשר עם אלמקייס יזם רב-סרן צור, ראש מדור התרעה באוגדה 210. בהמשך הועברו לנער גם ידיעות מאיש מודיעין מפיקוד המרכז. לאחר התפוצצות הפרשה, נודע כי המידע על הפעלתו עלה במסגרת תחקיר פנימי שקיים אגף המודיעין בשלב מוקדם של הפרשה, אולם הוא הוסתר מהפרקליטות ומגורמי המשפט. גופמן טען כי הוא לא היה מודע לזהותו ולגילו של אלמקייס, וכי הדגיש באוזני פקודיו שאין למסור לו מידע מסווג, אלא ידיעות שפורסמו באמצעים גלויים.
הערות שוליים

↑  המקור, עונה 24, פרק 2: נער במרתפי השב"כ, באתר חדשות 13, 7 בינואר 2025